b'\n_START_ARTICLE_\nLike a Prayer (pjesma)\n_START_SECTION_\nO pjesmi\n_START_PARAGRAPH_\n"Like a Prayer" je postao jedan od najuspje\xc5\xa1nijih Madonninih singlova s prodanih vi\xc5\xa1e od pet milijuna kopija. _NEWLINE_Singl verzija pjesme (7" remix) je pomalo druga\xc4\x8dija od verzije s albuma. Tako se razlikuje u samom po\xc4\x8detku pjesme, glasniji je bass i pozadinski zvukovi. Tako na singl verziji koristi kompliciranije dionice gitare._NEWLINE_Pjesma je prona\xc5\xa1la i svoju dance obradu i kao takva bila uklju\xc4\x8dena na kompilacijski album The Immaculate Collection. Ova verzija je postala popularna skoro kao i originalna._NEWLINE_Prema Q Magazine, Madonnini fanovi su ovu pjesmu ocjenili njima najboljom od svih Madonninih pjesama. Pjesma je tako\xc4\x91er progla\xc5\xa1ena 300. najboljom pjesmom svih vremena prema Rolling Stone \xc4\x8dasopisu.\n_START_SECTION_\nOmot singla\n_START_PARAGRAPH_\nOmot 7" singla prikazuje Madonnu u vjerni\xc4\x8dkoj molitvenoj pozi. 12" singl prikazuje sliku gole Madonne (djevice) s aureolom, zamotana u \xc5\xbeicu s bodljama s jednim cvijetom. Ono \xc5\xa1to je upe\xc4\x8datljivo na slici su slova \xe2\x80\x93 MLVC- \xc5\xa1to je skra\xc4\x87enica Madonnina puna imena (Madonna Louise Veronica Ciccone). Tako\xc4\x91er se vidi "padaju\xc4\x87e" slovo P blizu Madonninog srca, a ono ozna\xc4\x8dava nedavni Madonnin razvod od tada\xc5\xa1njeg supruga Sean Penna.\n_START_SECTION_\nUspjeh singla\n_START_PARAGRAPH_\n"Like a Prayer" je bio veliki svjetski hit. U Sjedinjenim Dr\xc5\xbeavama se singl odmah uspeo u Top 10 Billboard Hot 100, te se popeo na vrh Hot Dance Music/Club Play i Hot Dance Singles Sales. Na prvoj poziciji Hot 100 ljestvice je proveo 2 tjedna. Dospjeo je i na 3. mjesto Billboard Adult Contemporary ljestvice._NEWLINE_U UK-u je singl debitirao na 2. mjestu prije nego \xc5\xa1to je zauzeo 1. poziciju i ostao tamo 3 tjedna. I u mnogim drugim zemljama je singl dospjeo na najvi\xc5\xa1u poziciju, kao u Australiji, Kanadi, Italiji, Belgiji, Irskoj i mnogima ostalima._NEWLINE_Ovo je bio peti Madonnin broj 1 na Eurochart Hot 100 Singles a na na 1. mjestu se zadr\xc5\xbeao 12 tjedana.\n_START_SECTION_\nGlazbeni video\n_START_PARAGRAPH_\nOvaj izrazito kontroverzan spot je osmislila May Lambert, s kojom je Madonna sura\xc4\x91ivala kod snimanja spotova za pjesme "Borderline", "Like a Virgin", "Material Girl" i "La Isla Bonita". Sniman je u Hollywoodu, dok su scene goru\xc4\x87ih kri\xc5\xbeeva snimane na brdima San Pedra. Spot je premjerno prikazan 3. o\xc5\xbeujka 1989. i iste godine na dodjeli MTVjevih nagrada dobio nagradu po izboru publike za najbolji spot._NEWLINE_Ono \xc5\xa1to je izazvalo burne reakcije je scena u kojoj se tuma\xc4\x8di da Madonna vodi ljubav sa Sv. Martinom de Porresom, a \xc5\xa1to opet neki tuma\xc4\x8de da je to crni Krist.  Tako\xc4\x91er su s kritikama do\xc4\x8dekane scene kada se Madonni javljaju stigmate, scene s goru\xc4\x87im kri\xc5\xbeevima. Ali dobila je i pohvale za njenu interpretaciju diskriminacije, silovanja i vjere._NEWLINE_Video je zauzeo vode\xc4\x87e mjesto MTV-jeve liste spotova koji su "prekr\xc5\xa1ili pravila". Rolling Stone je spot smjestio na 20. mjesto 100 najboljih video spotova svih vremena, a VH 1 na 2. mjesto iste ljestvice. ".\n_START_SECTION_\nLive nastupi\n_START_PARAGRAPH_\nMadonna je 1990. prvi puta izvela svoju pjesmu u\xc5\xbeivo na Blond Ambition World Tour. Nakon toga ju je koristila na Re-Invention World Tour 2004. Tako\xc4\x91er se i 2008./2009. na\xc5\xa1la na popisu pjesama na Sticky & Sweet Tour.'